open-index/open-wikipedia-markdown huggingface dataset:
Ally Law

**Ally Law** (s. 11. helmikuuta 1997) on brittiläinen tubettaja, joka tunnetaan parkouraamisesta, vapaasti erilaisten rakennusten ja rakennelmien päällä kiipeilemisestä sekä yönylisistä haasteista, joissa hän ja hänen kaverinsa yrittävät yöpyä erilaisissa kaupallisissa kohteissa.

## Elämäkerta
### Nuoruus
Ally Law syntyi Southamptonissa, Englannissa 11. helmikuuta 1997. Hän suoritti yläastetta Oasis Academy Mayfieldissä, mutta hän keskeytti sen vuonna 2013. Ennen parkouraamisen aloittamista 16 vuoden iässä Law on kertonut olleensa "erittäin tyytymätön elämäänsä istuessaan makuuhuoneessaan päivästä päivään. Hänen piti lopettaa koulunkäynti eikä hänellä ollut lainkaan ystäviä tai minkäänlaista ideaa siitä mitä halusi tehdä omalla elämällään". Hän on ollut erittäin riippuvainen videopelien pelaamisesta 13-vuotiaasta alkaen.

## YouTube-ura

Law loi YouTube-kanavansa joulukuussa 2014. Ensimmäisessä lataamassaan videossa hän parkourasi Southamptonin keskustan rakennuksien katoilla GoPro-kameran kuvaamana. Law alkoi saada paikallisen median huomiota stunteistaan Southern Daily Echossa joulukuussa 2015, kun hän kiipesi Dumpleton Towers-tornirakennuksiin Thornhillin kaupunginosassa.

Law on kiipeillyt lukuisissa eri kohteissa ympäri maailmaa, muun muassa Melbournessa, Dubaissa, Bangkokissa ja Barcelonassa.

Murtauduttuaan Thorpe Parkiin kiivetäkseen Stealth-vuoristorataan heinäkuussa 2017 hänelle annettiin elinikäinen sisäänpääsykielto maailmanlaajuisesti kaikkiin Merlin Entertainmentin omistamiin huvipuistoihin ja viihdekohteisiin.

Tammikuussa 2018 Law murtautui yhdessä tubettaja ja BMX-pyöräilijä Ryan Taylorin kanssa kahdesti Britannian Julkkis Big Brother-taloon.

Law tekee myös yönylisiä haasteita, joissa hän ja joukko hänen kavereitaan yrittävät viipyä yön yli kaupallisissa kohteissa niiden sulkemisaikojen jälkeen.

Law'n YouTube-kanava rikkoi miljoonan tilaajan rajapyykin 9. toukokuuta 2018.

### Kritiikki

Law on kerännyt kritiikkiä poliitikkojen, poliisien ja muiden viranomaisjäsenien keskuudessa hänen kiipeilystään sekä toisten tonteille murtautumisesta. Hampshire Constabulary on varoittanut häntä useaan otteeseen murtautumisista ja Dumbleton Towersien kiipeilyvideon ilmaannuttua *Daily Echo*-lehdessä Southhamptonin kaupunginvaltuuston johtaja Simon Letts totesi: "Se on vain tragedia, joka odottaa tapahtumistaan, kun jonkun äidillä ei olekaan enää lasta jouluna." Vastalauseena viranomaisten kommentteihin Law sanoo että "hän varmistaa aina sen että hän etsii poliisit sekä selittää heille mitä on tekemässä ja monissa tapauksissa poliisit ovat hyvin ymmärtäväisiä."

Puhuttuaan 9news.com.aulle Melbournessa nosturiin kiipeämisen jälkeen Law sanoi että "[hän] ei koskaan aio teeskennellä että se ei olisi vaarallista [...] Minä en koskaan aio pistää itseäni tilanteeseen mistä en ole 110-prosenttisesti luottavainen."

Kun Law ja joukko hänen kavereitaan murtautuivat Etihad Stadiumille syyskuussa 2017, *[[The Independent]]* piti tapausta "turvallisuuden rikkomisena".

## Yksityiselämä

Law asuu edelleen Southamptonissa ja on pätevä puuseppä. Kertomansa mukaan Law on myös vegaani.

## Lähteet

## Aiheesta muualla
* YouTube-kanava
Donin neuvostotasavalta

**Donin neuvostotasavalta** (ven. Донская советская республика) oli lyhytikäinen Venäjän sosialistisen federatiivisen neuvostotasavallan neuvostotasavalta vuoden 1918 maaliskuusta toukokuuhun. 

Neuvostotasavalta perustettiin Donin kasakoiden alueelle maaliskuussa 1918 valkoisen armeijan vetäydyttyä sieltä. Donin kasakoiden kapina ja Saksan eteneminen alueelle Brest-Litovskin rauhan tuloksena johti neuvostotasavallan lakkauttamiseen. Donin neuvostotasavallan alueelle perustettiin Donin tasavalta.

## Historia
Donin neuvostotasavalta perustettiin Donin kasakoiden alueelle valkoisen armeijan vetäydyttyä sieltä 23 maaliskuuta 1918. Sen pääkaupungiksi tuli Rostov-na-Donu. 9.–14. huhtikuuta välisenä aikana Neuvostoliiton alueellinen kongressi äänesti alueelle keskustoimikunnan jossa oli 26 bolševikkia ja 24 vasemmistososialistivallankumouksellista. Keskustoimikunta loi alueelle kansankomissaarien neuvoston, jota johti Fyodor Podtyolkov. 

Donin neuvostotasavalta alkoi menettää suosiotaan ruuan pakkolunastuksen ja vastavallankumouksellisiksi epäiltyjen teloittamisen takia. Huhtikuussa alkoi Donin kasakoiden kapinointi ja toukokuun alussa saksalaiset tulivat alueelle Brest-Litovskin rauhansopimuksen takia. Pjotr Krasnovin johtamat kasakat ottivat Rostov-na-Donun saksalaisilta 6. toukokuuta. Tasavallan johtajat pakenivat Tsaritsyniin, mutta kasakat saivat Podtyolkovin kiinni ja teloittivat hänet. Alueelle perustettiin Donin tasavalta. Donin neuvostotasavaltaa ei kuitenkaan lakkautettu virallisesti ennen syyskuuta, koska sen johtajat olivat Tsaritsynissa.

## Lähteet
* Smele 2015, p. 337.
* Holquist 2002, p. 171.
* Holquist, Peter (2002). Making War, Forging Revolution: Russia's Continuum of Crisis, 1914-1921. Cambridge, Massachusetts: Harvard University Press. .
* Smele, Jonathan D. (2015). Historical Dictionary of the Russian Civil Wars, 1916-1926. London: Rowman & Littlefield. .
Diasetonialkoholi

**Diasetonialkoholi** (C6H12O2) on aldoleihin kuuluva orgaaninen yhdiste, joka sisältää alkoholeille ja ketoneille tyypilliset funktionaaliset ryhmät. Yhdisteellä on käyttöä liuottimena, hydraulisten nesteiden osana ja muiden orgaanisten yhdisteiden synteesien lähtöaineena.

## Ominaisuudet
Diasetonialkoholi on huoneenlämpötilassa väritöntä nestettä ja sillä on miellyttävä haju. Aine liukenee erittäin hyvin veteen ja moniin orgaanisiin liuottimiin kuten etanoliin ja dietyylieetteriin. Diasetonialkoholin reaktiot ovat tyypillisiä β-hydroksiketoneille ja erityisesti happamissa olosuhteissa siitä eliminoituu vettä ja muodostuu mesityylioksidia. Yhdiste voidaan pelkistää vedyttämällä heksyleeniglykoliksi. Diasetonialkoholi ärsyttää ihoa, silmiä ja hengitysteitä. Suurina pitoisuuksina hengitettynä se on huumaavaa.

## Valmistus ja käyttö
Diasetonialkoholia valmistetaan asetonista emäskatalysoidulla aldoliadditioreaktiolla. Tyypillisiä katalyyttejä ovat alkali- ja maa-alkalimetallihydroksidit. Reaktiossa voi muodostua sivutuotteina muun muassa mesityylioksidia ja foronia. Reaktioseos neutraloidaan hapolla, reagoimaton asetoni poistetaan strippaamalla ja tuote puhdistetaan tislaamalla alennetussa paineessa. Diasetonialkoholia käytetään liuottimena liuottamaan muun muassa selluloosa-asetaattia, maaleja, lakkoja ja hartseja. Sitä lisätään hydraulisiin nesteisiin, jäähdytysnesteisiin ja jäätymisenestoaineisiin. Diasetonialkoholista myös valmistetaan useita muita orgaanisia yhdisteitä kuten metyyli-isobutyyliketonia, heksyleeniglykolia ja mesityylioksidia.
:

## Lähteet
Lauri Sild

**Lauri Sild** (s. 28. toukokuuta 1990) on virolainen suunnistaja. MM-kilpailuissa hänen paras henkilökohtainen sijoituksensa on kuudes sija keskimatkalta Trentinon MM-kilpailuissa 2014. Tarton MM-kilpailuissa 2017 hän sijoittui neljänneksi Viron viestijoukkueessa.

Seuratasolla Sild edustaa Kooveeta, jossa hän on voittanut Jukolan viestin 2016 ja 2018. Aiemmin hän on edustanut myös Deltaa.

Myös hänen veljensä Timo Sild on Viron maajoukkuesuunnistaja.

## Lähteet
Çaykur Rizespor

**Çaykur Rizespor** on jalkapalloseura Rizen kaupungista. Seura pelaa kaudella 2023–2024 Turkin korkeimmalla sarjatasolla Turkin Superliigassa.

## Lähteet
NoCopyrightSounds

**NoCopyrightSounds** (**NCS**) on brittiläinen levy-yhtiö joka julkaisee rojaltivapaata musiikkia.

Aloittaen toimintansa tekijänoikeusvapaata musiikkia sekä ilmaisia latauksia jakavana YouTube-kanavana, on sivusto kerännyt miljoona maksettua latausta vuonna 2017.

## Historia

NCS aloitti toimintansa YouTube-kanavana "innokkaan pelaajan" nimeltään Billy Woodford perustamana vuonna 2011. Aikakauslehti Forbes kuvaili levy-yhtiötä "YouTube ensin-painotteiseksi yhtiöksi joka mahdollistaa yksityishenkilöiden käyttää ja jopa rahoittaa heidän musiikkiaan vapaasti niin kauan kuin he antavat hyvää luottoa sisällön omistajille."

Vuonna 2017 NCS saavutti miljoonan maksetun digitaalisen latauksen rajapyykin, vaikka he julkaisevatkin musiikkia ilmaiseksi. Levy-yhtiön manageri Daniel Lee sanoi että "Kuten muut samankaltaiset palvelut, NCS tarjoaa sekä vaihtoehdon nauttia musiikista ilmaiseksi että myös mahdollisuuden faneille tukea musiikkia maksullisten palveluiden kautta," vakuuttaen että levy-yhtiö julkaisee musiikkia ilmaiseksi ja myös myy sitä. Woodford totesi rajapyykin rikkomisesta että "Olen äärimmäisen ylpeä miljoonan maksetun latauksen saamisesta ja uskon, että tämä näyttää kasvun ja joustavuuden jota NCS on rakentanut näiden vuosien aikana." Hän kommentoi myös että "Kysyntä tuoreelle alkuperäiselle musiikille Creatorsien (Luojien) keskuudessa on valtavaa ja kasvaa joka päivä."

Huhtikuussa 2019 levy-yhtiö oli kerännyt YouTubessa yhteensä yli 21 miljoonaa tilaajaa.

## Artistit

*3rd Prototype 
*Aero Chord
*Alan Walker
*Alex Skrindo
*Andromedik
*Anna Yvette
*Ash O'Connor
*Au5
*Axol
*Beatcore
*Brooks
*Cartoon
*Chris Linton
*Clarx
*Codeko
*Curbi
*CØDE
*Deaf Kev
*Debris
*Defqwop
*Desembra
*Desmeon
*Diamond Eyes
*Different Heaven
*Disfigure
*Distrion
*Diviners
*Dropouts
*Egzod
*Electric Joy Ride
*Electrolight
*Elektronomia
*ElementD
*Fareoh
*Floatinurboat
*Friendzone
*Futuristik
*Glude
*Halcyon
*High Maintenance
*Inukshuk
*Itro
*IZECOLD
*Janji
*Jim Yosef
*Jo Cohen
*Johnny Third
*Jordan Schor
*JPB
*K-391
*Kasger
*Killercats
*Kontinuum
*Kovan
*Krys Talk
*LarsM
*Lennart Schroot
*Lensko
*Matthew Blake
*Mendum
*Mountkid
*MYRNE
*NIVIRO
*OLWIK
*Oneeva
*Our Psych
*Paul Flint
*Phantom Sage
*Prismo
*Rameses B
*Raven & Kreyn
*Razihel
*RedMoon
*RetroVision
*Rival
*Sex Whales
*Ship Wrek
*SideB
*Spitfya
*Subtact
*Syn Cole
*Syndec
*Tobu
*TULE (Lost Sky)
*Unknown Brain
*Uplink
*Vanze
*Vexento
*Vidya Vidya
*Waysons
*Weero
*William Ekh

## Lähteet
Göztepe SK

**Göztepe Spor Kulübü** on urheiluseura İzmirin kaupungista. Seuran jalkapallojaosto pelaa kaudella 2018–2019 Turkin korkeimmalla sarjatasolla Turkin Superliigassa.

## Lähteet
Paolo Eleuteri Serpieri

**Paolo Eleuteri Serpieri** (s. 29. helmikuuta 1944 Venetsia) on italialainen sarjakuvataiteilija ja kuvittaja, joka tunnetaan erityisesti science fiction -sarjakuvastaan Druuna.

## Uran alku
Serpieri opiskeli Roomassa maalausta ja arkkitehtuuria. Hän aloitti maalarina, mutta keskittyi vuodesta 1975 alkaen sarjakuviin. Serpieri teki etenkin villin lännen sarjakuvia. Niiden lisäksi hän kuvitti lännen historiaa ja Raamatun kertomuksia käsitteleviä teoksia.

## Druuna
Vuonna 1985 Serpieri julkaisi ensimmäisen Druuna-albuminsa. Se on totalitaristinen dystopia ”Kaupungista”, jossa ihmisiä uhkaa tarttuva sairaus, joka muuttaa heidät mutanteiksi. Sen estämiseksi ihmisille annetaan seerumia. Ihmiset uskovat, että täysin puhtaiksi osoittautuvat pääsevät tarkastuksen jälkeen korkeammalle tasolle ja tartunnankantajiksi osoittautuvat karkotetaan alemmille tasoille. Maailmaa hallitsee papisto, jolla on tiedossa ”totuus”. Serpieri on kertonut, että AIDSin ilmaantuminen ja sen tuottama paniikki oli eräs hänen vaikuttimiaan. Sarjan kahdeksan albumin mittaisen julkaisuhistorian aikana juoni on elänyt ja kaupunki on muun muassa paljastunut avaruusalukseksi. Serpieri on kirjoittanut myös itsensä sarjan hahmoksi Doc. Druunan kantava teemoja on ihmiskunnan kohtalo, vallankäyttö, teknologia, mielen ja ruumiin dualismi sekä naisten esineellistäminen. Sarja sisältää runsaasti väkivaltaa. Nimihenkilö Druuna nähdään hyvin vähissä vaatteissa, seksuaalisten tekojen uhrina ja objektina. Eri painoksissa yksityiskohtia on sensuroitu puhekuplin tai poistamalla yksittäisiä kuvia. Druuna-albumeja arvioidaan myydyn miljoonia.

Serpieri on kertonut ottaneensa nimihenkilöön vaikutteita Valérie Kapriskystä elokuvasta *La femme publique*, mutta todennut, että ensimmäisen albumin alussa kasvonpiirteissä on vielä vaikutteita siitä, että hän on piirtänyt paljon intiaaneja.

## Druunan jälkeen
Druuna-sarjakuvien jälkeen Serpieri on julkaissut aiheesta piirroksia, maalauksia ja luonnoksia sisältäviä kirjoja. Vuonna 2007 Serpieri alkoi työskennellä käsikirjoittaja Jean Dufauxin kanssa: samana vuonna ilmestyi albumi *Les Enfers*. Vuodesta 2012 Dufaux ja Serpieri ovat tehneet Venetsiaan sijoittuvaa *Saria*-sarjakuvaa.

## Serpieriä suomeksi
Druunaa on julkaistu suomeksi kolme ensimmäistä albumia vuosina 1989–1992. Serpierin kuvitusta löytyy myös WSOYn vuonna 1985 julkaisemasta *Raamatun kertomuksia* -sarjasta sekä Tex Willer -suuralbumissa 33 vuonna 2016 julkaistusta Mauro Bosellin kirjoittamasta tarinasta *Sankari ja legenda*. 

## Lähteet
Serhi Vsevolodov

**Serhi Serhijovytš Vsevolodov** (, s. 4. syyskuuta 1955 H’erson, Ukraina SNT) on ukrainalainen karateka ja valmentaja. Hän on Ukrainan Kyokushin-liiton puheenjohtaja ja WKB-liiton kansainvälisen komitean jäsen. Lisäksi Vsevolodov on H’ersonin alueen Kyokushinin puheenjohtaja. Hänellä on Kyokushinissa 6. danin arvo ja 3. danin arvo armeijan lähitaistelussa. Hän voitti kilpaurallaan Kyokushinissa Ukrainan mestaruuden kahdesti ja kerran ikämiesten maailmanmestaruuden.

## Elämäkerta
Vsevolodov valmistui kauppalaivaston merikoulusta 1975. Valmistumisensa jälkeen hän työskenteli vuosien 1975–1979 välisenä aikana Ukrainan armeijan laivamekaanikkona Odessassa. Vsevolodov palasi takaisin opiskelemaan 1980 H’ersonin pedagogiseen instituuttiin. Hän oli samaan aikaan töissä merisatamalla vuosina 1979–1981. Hän valmistui opinnoistaan 1984.

## Kyokushin
Vsevolodov alkoi opiskelemaan Kyokushinia 1975 kerättyään karateen liittyvää kirjallisuutta vieraillessaan eri maiden merisatamilla töidensä puolesta. Lopulta 1979 hän alkoi harjoittelemaan Kyokushinia tavattuaan Matjushyn Pavlovytšin Dnipropetrovskissa. Hän oli myös sen jälkeen lähitaisteluohjaajana vuosina 1981–1989.

### Kilpaura
Vsevolodov saavutti ensimmäistä kertaa menestystä 1980 tultuaan toisissa Ukrainan SNT:n mestaruuskilpailuissa toiseksi. Hän sijoittui toiseksi myös seuraavissa kilpailuissa Odessassa 1981. Samana vuonna Vsevolodov voitti Ukrainan mestaruuden lähitaistelukilpailuissa. Lopulta historian neljänsissä Ukrainan SNT:n mestaruuskilpailuissa Vsevolodov voitti Ukrainan mestaruuden kotikaupungissaan H’ersonissa.

1983 Vsevolodov saavutti menestystä myös Neuvostoliiton mestaruuskilpailuissa, jossa hän sijoittui toiseksi. Lisäksi hän voitti toisen kerran Ukrainan mestaruuden lähitaistelussa ja kolmannen mestaruuden 1984. Myöhemmin 1990 Vsevolodov voitti uransa toisen Ukrainan mestaruuden Kyokushinissa.

2001 Vsevolodov voitti ikämiesten maailmanmestaruuden Osakassa, jonka jälkeen hän päätti kilpauransa.

### Kilpauran jälkeen
Vsevolodov siirtyi kilpauransa loppupuolella enemmän johdollisiin tehtäviin ja oli muun muassa 1988–1991 aikana Ukrainan alueellisessa urheiluliitossa. Hänet nimitettiin 1990 H’ersonin itämaisten taistelulajien alueellisen liiton puheenjohtajaksi. Samana vuonna hän on toiminut myös H’ersonin Kyokushin seuran H’erson Sports Clubin puheenjohtaja.

Vsevolodov johtotehtävien ohessa Ukrainan maajoukkueen päävalmentaja ja valmentanut maalleen useita Euroopan mestareita IKO-liitossa, kuten Oleksandr Lapko (1997, 1999), Vladimir Zadarozhniy (1997), Vadim Jakovenko (1999), Sultanamet Junusov (2011), Oleksandr Ieromenko (2011, 2012, 2013, 2014, 2015) ja Eldar Ismailov (2012, 2015, 2016).

Vuodesta 2007 lähtien hän on ollut Ukrainan Kyokushin-liiton puheenjohtajana ja ollut joulukuusta 2016 lähtien WKB-liiton kansainvälisen komitean jäsen.

## Lähteet
Jevhen Jakovenko

**Jevhen Anatolijovytš Jakovenko** (; s. 21. helmikuuta 1986 Mykolajiv) on ukrainalainen karateka. Hän voitti Euroopan-mestaruuden 2009.

## Kilpaura
Jakovenko saavutti menestystä kotimaassaan Ukrainassa, jonka jälkeen hän otteli myös Ukrainan ulkopuolella. Jakovenko voitti ensimmäisen kansainvälisen turnauksen 2004 Moskovassa, jossa hänet palkittiin myös parhaasta ottelutekniikasta. 2008 Jakovenko voitti Valko-Venäjällä järjestetyn turnauksen.

Jakovenko saavutti toukokuussa 2009 Euroopan mestaruuden kotikisoissaan Ukrainassa. Hän voitti loppuottelussa Victor Teixeiran.

## Lähteet
Kayserispor

**Kayseri Spor Kulübü** on jalkapalloseura Kayserin kaupungista. Seura pelaa kaudella 2025–2026 Turkin korkeimmalla sarjatasolla Turkin Superliigassa.

## Pelaajat
### Joukkue 2025-26

 

 
 (C)

 U19
 U19

## Lähteet
1. Lig

**1. Lig** on Turkin miesten jalkapalloilun toiseksi korkein sarjataso. Kaudella 2022–2023 sarjassa pelaa 19 joukkuetta. Näistä kaksi parasta nousee suoraan pääsarjaan Turkin Superliigaan. Sijoille 3.–6. sijoittuneet joukkueet pelaavat karsintasarjan kolmannesta nousupaikasta. Runkosarjan kolme viimeistä joukkuetta putoavat suoraan 2. Ligaan.

## Lähteet
Gareth Emery

**Gareth Emery** (s. 18. heinäkuuta 1980) on brittiläinen trance-tuottaja ja DJ. Hän on julkaissut kolme studioalbumia ja voittanut *A State of Trance Tune of the Year* -palkinnon kolmesti.

## Diskografia
### Albumit ja EP:t
* *The Ego Surfing EP* (2005)
* *[[Northern Lights (albumi)|Northern Lights]]* (2010)
* *[[Northern Lights Re-Lit]]* (2011)
* *[[Drive (albumi)|Drive]]* (2014)
* *Lights & Thunder* (2014)
* *Drive Refueled* (2015)
* *[[100 Reasons to Live]]* (2016)
* *We Were Young* (2016)
* *1000 Reasons to Live* (2016)
* *Kingdom United* (2019)
* *Lasers* (2020)

### Singlet
* "The Verdict" (2006)
* "Another You, Another Me" (2006)
* "Soul Symbol" (2007)
* "More Than Anything" (2007)
* "This Is New York" (2007)
* "Exposure" (2009)
* "Metropolis" (2009)
* "Sanctuary" (2010)
* "On a Good Day (Metropolis)" (2010)
* "Fight the Sunrise" (2011)
* "Into the Light" (2011)
* "Tokyo" (2011)
* "Concrete Angel" (2012)
* "This Is All Out" (2012)
* "The Saga" (2012)
* "DUI" (2012)
* "Meet Her in Miami" (2013)
* "Isolate" (2014)
* "Saving Light" (feat. Haliene) (2017)
* "Call to Arms" (feat. Evan Henzi) (2018)
* "Take Everything" (feat. Emma Hewitt) (2018)
* "Kingdom United" (with Ashley Wallbridge) (2019)
* "Lionheart" (with Ashley Wallbridge) (2019)
* "Electric Pirates" (with Ashley Wallbridge) (2019)
* "Amber Sun" (with Ashley Wallbridge) (2019)
* "Never Before" (with Ashley Wallbridge feat. Jonathan Mendelsohn) (2019)
* "Mezzanine" (2019)
* "Laserface 01 (Aperture)" (2019)
* "Laserface 02 (Thoughts In Pieces)" (2019)
* "Laserface 03 (Leaving You)" (2019)
* "Somebody" (feat. Kovic) (2019)
* "Yesterday" (with Nash feat. Linney) (2020)
* "You Are" (feat. Emily Vaughn) (2020)
* "You'll Be Okay" (feat. Annabel) (2020)
* "Elise" (2020)
* "End of Days" (2020)
* "Gunshots" (2020)
* "CVNT5 of the Caribbean" (with Ashley Wallbridge) (2020)
* "Sad Song" (with The Lasers) (2021)
* "Friendly Fires" (feat. Dani Poppitt) (2021)
* "Calling Home" (feat. Sarah De Warren) (2021)
* "Because the Night" (with Ben Nicky feat. Emily Vaughn) (2022)

## Lähteet

## Aiheesta muualla
* Virallinen nettisivu
Turkin Cup

**Turkin Cup** () on Turkin miesten jalkapalloilun cupmuotoinen turnaus. Turnauksessa pelaa 156 joukkuetta Turkin viideltä korkeimmalta sarjatasolta. Ensimmäisen kerran mestaruudesta pelattiin kaudella 1962–1963. Menestyneimmät seurat ovat 18 mestaruutta voittanut Galatasaray, kymmenen mestaruutta voittanut Beşiktaş ja yhdeksän mestaruuden Trabzonspor.

## Cupvoittajat 2000-luvulla

* 2000 Galatasaray
* 2001 Gençlerbirliği
* 2002 Kocaelispor
* 2003 Trabzonspor
* 2004 Trabzonspor
* 2005 Galatasaray
* 2006 Beşiktaş
* 2007 Beşiktaş
* 2008 Kayserispor
* 2009 Beşiktaş
* 2010 Trabzonspor
* 2011 Beşiktaş

* 2012 Fenerbahçe
* 2013 Fenerbahçe
* 2014 Galatasaray
* 2015 Galatasaray
* 2016 Galatasaray
* 2017 Konyaspor
* 2018 Akhisarspor
* 2019 Galatasaray
* 2020 Trabzonspor
* 2021 Beşiktaş
* 2022 Sivasspor

    
## Lähteet
Uula ja Kuu

**Uula ja Kuu** () on esikouluikäisille suunnattu animaatiosarja, jonka on kehittänyt Diane Kredensor, Robert Vargas ja David Michel. Sarja pohjautuu Diane Kredensorin *Ollie & Moon* -kirjasarjaan. Sarjan esittäminen alkoi Yhdysvalloissa Sprout kanavalla 27. toukokuuta 2017 ja sen jälkeen sarjan esitysoikeudet on myyty yli 150 eri maahan.

## Juoni
Uula ja Kuu ovat kuusivuotiaat kissakaverukset. Kuun aivojytyjen seurauksena he matkustavat ympäri maailmaa ja tutustuvat erilaisiin kulttuureihin. Matkassa on useimmiten mukana myös Ensio-etana.

## Hahmot
* Uula () on keltainen, harkitsevainen ja rauhallinen kissa. Hänellä on tapana suunnitella asiat etukäteen.
* Kuu () on impulsiivinen kermanvärinen kissa, joka pitää seikkailemisesta.
* Ensio () on sininen etana, joka asuu Uulan ja Kuun luona.

## Äänirooleissa
### Suomenkieliset

## Suomessa esitetyt jaksot
Suomessa esitettyjä jaksoja on 156. Kausia on 2.

## Lähteet

## Aiheesta muualla
* ''Uula ja Kuu'' Yle Areenassa
* Uula ja Kuu matkustavat ympäri maailmaa, Yle
Rosvopäällikkö Salvatore Giuliano

**Rosvopäällikkö Salvatore Giuliano** (*Salvatore Giuliano*) on Francesco Rosin ohjaama italialainen draamaelokuva vuodelta 1962. Tosipohjainen tarina kertoo sodanjälkeisen Sisilian kansallissankariksi nousseesta nuoresta rikollisesta Salvatore Giulianosta (1922–1950).

Pääosia esittävät Salvo Randone tuomarina ja Frank Wolff Gaspare Pisciottan, Giulianon serkun roolissa. Itse Giuliano nähdään tarinassa vain ruumiina ja kaukaa kuvattuna. Häntä ja valtaosaa muita rooleja esittävät sisilialaiset amatöörit.

## Juoni
Elokuva alkaa Giulianon kuolemasta heinäkuussa 1950. Sitä seuraa takauma, joka pyrkii dokumentaarisella ja uutismaisella tyylillä selvittämään kuka mies oli. Eri ihmisten käsitykset Giulianosta vaihtelevat, koska mies oli ostettavissa aseineen vastustamaan milloin fasisteja, milloin kommunisteja, milloin viranomaisia ja milloin aivan tavallisia kansalaisia.

## Vastaanotto
Elokuva voitti Hopeisen karhun Berliinin elokuvajuhlilla 1962 ja oli ohjaaja Rosin läpimurto merkittävien elokuvien tekijänä. Elokuva tuotti myös Nastro d’argento -palkinnot parhaasta ohjauksesta, kuvauksesta ja musiikista. Amerikanitalialainen elokuvaohjaaja Martin Scorsese pitää *Salvatore Giulianoa* yhtenä häneen suurimman vaikutuksen tehneistä elokuvista.

Suomessa elokuva sai ensi-iltansa televisiossa Mainos-TV:n ohjelmistossa joulukuussa 1971. Se on lisäksi esitetty Ylen kanavilla syyskuussa 2002 ja tammikuussa 2018.

## Myöhempi versio
Salvatore Giulianon tarinaan ja hahmoon perustuu myös Michael Ciminon englanninkielinen elokuva *[[Sisilialainen]]* (1987), jonka pohjana on *Kummisedän* kirjoittajan Mario Puzon samalla nimellä suomennettu romaani.

## Lähteet

## Aiheesta muualla
*
Warkaus-sali

**Warkaus-sali** on Varkaudessa sijaitseva 500-paikkainen kokous- ja konserttisali. Sali sijaitsee hotelli Oscarin yhteydessä osoitteessa Kauppatori 4.

Warkaus-salin nousevassa katsomossa on 440 ja aitioissa yhteensä 58 paikkaa. Näyttämön leveys on 19 metriä, korkeus 9 metriä ja pinta-ala 113 neliömetriä. Rakennuksessa toimii myös useita ravintoloita ja tarjoilutiloja, kuten Warkaus-salin 250-paikkainen aularavintola Tempo, 50 hengen kabinetti Ruusa ja pieni ylälämpiö Kreeta.

2000-vuosikymmenen keskivaiheilla Warkaus-salin noin 170 tilaisuudessa vieraili vuosittain noin 27&nbsp;000 kävijää. Salissa järjestetään paljon kotimaisten kevyen musiikin artistien kiertuekonsertteja. Varkauden Teatteri on esittänyt Warkaus-salissa suuria musikaalituotantoja, kuten *[[Annie mestariampuja]]* (2005) ja *[[Mustalaisleiri muuttaa taivaaseen]]* (2008). Salissa on pidetty myös Joroisten Musiikkipäivien konsertteja.

## Lähteet

## Aiheesta muualla
*Warkaus-salin verkkosivut
Yeni Malatyaspor

**Yeni Malatya Spor Kulübü** on jalkapalloseura Malatyan kaupungista. Seura pelaa kaudella 2018–2019 Turkin korkeimmalla sarjatasolla Turkin Superliigassa.

## Lähteet
Erkki Harjama

**Erkki Sakari Harjama** (15. lokakuuta 1926 – 19. joulukuuta 2003) oli suomalainen filosofian maisteri ja meteorologi. Hän toimi 1970- ja 1980-luvulla Yleisradion tv-uutisten meteorologina. Harjama aloitti helmikuussa 1969 Yleisradion ensimmäisenä tv-meteorologina yhdessä Martti Mäkelän ja pian opettajan uralle vaihtaneen Pirkko Lahden kanssa.

Harjama laati 1970-luvulla viiden vuorokauden sääennusteita yhdessä meteorologi Erkki Laitisen kanssa vielä kokemuspohjaisesti käsityönä ilman tietokoneita.

Harjama toimi myös Espoon kunnallispolitiikassa. Hän oli Espoon kaupunginvaltuuston jäsen kokoomuksen edustajana 1984–1992.

## Teoksia
* *Purjehtijan sääopas* ; kirj. Artturi Similä, Bengt Thorslund ; suom. Erkki Laitinen ; piirrokset Tom Lindqvist ; valokuvat Erkki Harjama, Lehtikuva ja US:n kuvapalvelu. Kirjayhtymä, Helsinki 1963
* *Vuorokauden keskilämpötilan jakautuminen muutamilla paikkakunnilla Suomessa* ; kirj. Erkki Harjama, Erkki Laitinen. Ilmatieteellisen keskuslaitoksen tiedonantoja 10. Helsinki 1966
* *Viiden vuorokauden keskilämpötilan jakautuminen muutamilla paikkakunnilla Suomessa * ; kirj. Erkki Harjama, Erkki Laitinen. Ilmatieteellisen keskuslaitoksen tiedonantoja 9. Helsinki 1966
* *Mielivaltaisesti valitun sadeaseman mittaustulosten edustavuudesta laajemman alueen sadeolojo kuvattaessa*. Ilmatieteen laitos. Tutkimusseloste 3. Helsinki 1968
* *Sadonkorjuusääennusteiden tuloksia v. 1967*. Ilmatieteen laitos. Tutkimusseloste 4. Helsinki 1968
* *Tuloksia viikkosääennustuksista vuosilta 1961-66*. Ilmatieteen laitos. Tutkimusseloste 6. Helsinki 1968
* *Maksimi- ja minimilämpötilojen jakautuminen eräillä Suomen paikkakunnilla vuosina 1931-60*. Ilmatieteen laitos. Tutkimusseloste 31. Helsinki 1970
* *Tuloksia subjektiivisista 5 vrk:n ennusteista v. 1969*. Ilmatieteen laitos. Tutkimusseloste 38. Helsinki 1971
* *Onko huomenna pouta* ; liitteenä *Säähavaintopäiväkirja*. Kirjapaino R. Lunkka, Helsinki 1986
* *Säiden synty*. Valtion AV-keskus, Helsinki 1986

## Toimituksia
* *Sää* ; toim. Erkki Harjama. Esperi, Helsinki 1982

## Lähteet
Franco Rossi

**Franco Rossi** (28. huhtikuuta 1919 Firenze – 5. kesäkuuta 2000 Rooma) oli italialainen elokuva- ja televisio-ohjaaja, jonka ura ulottui 1950-luvulta 1990-luvulle. Hän aloitti elokuvan parissa mutta siirtyi 1960-luvun lopulta televisiodraaman pariin. Hän ohjasi monia Suomessakin nähtyjä historiallisia television minisarjoja, kuten *Odysseia* (1968, pääosissa Bekim Fehmiu ja Irene Papas) ja *[[Aeneaan taru]]* (1971). Vuoden 1982 minisarja *[[Tarina rakkaudesta ja ystävyydestä]]* seuraa kolmen roomalaisnuoren vaiheita läpi Italian fasismin ja toisen maailmansodan. Vuoden 1986 minisarja *[[Poltettu kaupunki]]* perustuu Henryk Sienkiewiczin Antiikin Roomaan sijoittuvaan romaaniin *[[Quo vadis (romaani)|Quo vadis]]*. Siinä keisari Neroa esittää Klaus Maria Brandauer.

## Elokuva- ja tv-ohjauksia
*1955: Onnelliset vuodet (*Amici per la pelle*)
*1961: Etelämeren Venus (*Odissea Nuda*)
*1965: Nuket (*Le Bambole*)
*1966: Nykypäivän noitia (*Le Streghe*, episodielokuvan 1 osio)
*1967: Ruusu jokaiselle (*Una Rosa per tutti*)
*1968: Odysseia (*L’Odissea*, tv-minisarja)
*1971: Aeneaan taru (*Eneide*, tv-minisarja)
*1974: Kaksi lähetyssaarnaajaa (*Porgi l’altra guancia*)
*1982: Tarina rakkaudesta ja ystävyydestä (*Storia d’amore e d’amicizia*, tv-minisarja)
*1986: Poltettu kaupunki (*Quo vadis?*, tv-minisarja)
*1990: Lapsi nimeltä Jeesus 1–4 (*Un Bambino di nome Gesù*, tv-minisarja)
*1993: Sodan lapset (*Michele alla guerra*, tv-sarja)

## Lähteet
Nälkäinen sydän

**Nälkäinen sydän** on suomalaislaulaja Anna Puun 10. elokuuta 2018 julkaistu viides studioalbumi. Albumi nousi ensimmäisellä listaviikollaan suoraan Suomen virallisen albumilistan ensimmäiseksi.

## Kappaleet

## Arvostelut
* Rumba: 7.1/10

## Lähteet
DJ Layla

**DJ Layla** (oikealta nimeltään **Natalia Ostasina** s. 11. heinäkuuta 1987 Chișinău, Moldova) on romanialainen DJ-muusikko, joka tunnetaan parhaiten hänen vuonna 2009 julkaisemasta hittikappaleesta "Single Lady" (mukana romanialaislaulaja Alissa), joka voitti Radio România Actualităţi-gaalassa kategoriassa "Soitetuimmat radiokappaleet 2009" sekä saavutti sijoituksia top 40-listoilla Romaniassa, Moldovassa ja Venäjällä.

## Albumit
* 

## Singlet

* 2008 - "Single Lady" (mukana Alissa)
* 2009 - "City Of Sleeping Hearts" (mukana Dee-Dee & Radu Sârbu)
* 2010 - "Planet Mars" (mukana Dee-Dee & Radu Sârbu)
* 2010 - "Drive" (mukana Dee-Dee & Radu Sârbu)
* 2011 - "Party Boy" (mukana Armina Rosi & Radu Sârbu)
* 2011 - "I Miss You Baby" (mukana Alex Karbouris)
* 2012 - "I'm your angel" (mukana Sianna & Radu Sârbu)
* 2013 - "Searching 4 love" (mukana Lorina & Radu Sârbu)
* 2013 - "Born to Fly" (mukana Dee-Dee & Radu Sârbu)
* 2014 - "Without Your Love" (mukana Sianna)
* 2015 - "Kill Me Or Kiss Me" (mukana NesteA)
* 2015 - "I Need LOVE" (mukana Sianna)
* 2016 - "Don't Blame my Heart (mukana Lorina)
* 2016 - "Don't Go" (mukana Malina Tanase)
* 2016 - "In Your Eyes" (mukana Sianna)
* 2017 - "Ocean Of Lies" (mukana Mihai Popistasu)
* 2018 - "Just Call Me To Say" (mukana Malina Tanase)
* 2018 - "Love is Calling" (mukana Sianna)
* 2019 - "City of Love"

## Lähteet
Satakunnan pelastuslaitos

**Satakunnan pelastuslaitos** on Satakunnan hyvinvointialueen laitos, joka palvelee Satakunnan maakuntaa aluepelastuslaitoksena sopimuspalokuntineen. Satakunnan pelastuslaitoksella työskentelee noin 300 päätoimista henkilöä.

## Paloasemat ja ensihoitoasemat

* 10 Kanta-Pori
* 11 Meri-Pori
* 12 Ahlaisten VPK
* 14 Porin VPK
* 15 Pihlavan VPK
* 16 Preiviikin VPK
* 17 Reposaaren VPK
* 18 Uudenkoiviston VPK
* 20 Rauma
* 21 Rauman VPK
* 22 Eurajoen VPK
* 23 Kuivalahden VPK
* 24 Kodisjoen VPK
* 25 Lapin VPK
* 30 Kankaanpää
* 36 Kankaanpään VPK
* 31 Honkajoen VPK
* 32 Jämijärven VPK
* Jämijärven VPK Kierikan ruiskuhuone

* 33 Karvian VPK
* 35 Lavian VPK
* 40 Huittinen
* 41 Huhtamon VPK
* 42 Suttilan VPK
* 43 Kukonharjan VPK
* 44 Vampulan VPK
* 45 Kokemäen VPK
* 46 Kauvatsan VPK
* 47 Kuurolan VPK
* 48 Risten VPK
* 49 Huittisten VPK
* 50 Merikarvian VPK
* 51 Noormarkun VPK
* 52 Lassilan VPK
* 53 Kairilan VPK
* 54 Pomarkun VPK
* 55 Siikaisten VPK
* 60 Euran VPK

* 66 Kauttuan tehtaiden VPK
* 61 Hinnerjoen VPK
* 62 Honkilahden VPK
* 63 Länsi-Euran VPK
* 64 Kiukaisten VPK
* 65 Panelian VPK
* 70 Säkylän VPK
* 71 Köyliön Läntinen VPK
* 72 Köyliön VPK
* 73 Vuorenmaan VPK
* 74 Tuiskulan VPK
* 78 Pyhäjärven järvipelastajat
* 80 Ulvila
* 81 Kaasmarkun VPK
* 82 Kullaan VPK
* 83 Harjavalta
* 84 Luvian VPK
* 85 Nakkilan VPK
* 86 Ulvilan VPK

* 90 Suurteollisuuspuiston TPK, Harjavalta
* 91 Kupariteollisuuspuiston TPK, Pori
* 92 Lännen tehtaiden TPK, Säkylä
* 94 UPM TPK, Rauma 
* 95 Seikun sahan TPK, Pori
* 97 Olkiluodon laitospalokunta, Eurajoki
* MR42 Niinisalon sotilaspalokunta
* MR43 Säkylän sotilaspalokunta

* Toimipaikat, joissa ei ole VPK -merkintää, ovat miehitettyjä 24/7 ja VPK:t ovat pelastuslaitoksen sopimuspalokuntia

## Lähteet
Koulutus Päiväntasaajan Guineassa

**Koulutus [[Päiväntasaajan Guinea|Päiväntasaajan Guineassa]]** on maksutonta ja pakollista 14 ikävuoteen asti, ja siitä vastaa opetus-, tiede- ja urheiluministeriö. Koulun aloittaminen muuta ikäluokkaa myöhemmin on tyypillistä; esimerkiksi vuonna 1993 ala-asteelle ilmoittautui 1,497-kertainen määrä oppilaita alakouluikäisiin lapsiin nähden, mutta sen sijaan vain 83,4 % alakouluikäisistä lapsista ilmoittautui kouluun. Koulun jättäminen kesken on yleistä, joskin yleisempää tytöillä kuin pojilla.

Perusasteen koulutus kestää viisi vuotta, ja sitä seuraavat neljä vuotta ensimmäisen tason keskiasteen opintoja ja kolme vuotta toisen tason keskiasteen opintoja. Vuonna 2001 noin 35 % 3–6-vuotiaista lapsista osallistui jonkinlaiseen esikouluun.

Arviolta 45 % oppilaista käy perusasteen koulutuksen loppuun. Vuonna 2000 yhtä opettajaa kohden oli alakoulussa noin 43 oppilasta ja yläkoulussa 23 oppilasta.

Pääosa korkeakouluopinnoista annetaan Päiväntasaajan Guinean kansallisessa yliopistossa. Muita tärkeitä korkeakouluja ovat Enrique Nvó Okenven kansallinen koulu, jolla on kampukset Malabossa ja Batassa, ja espanjalainen etäopetusta tarjoava Universidad Nacional de Educación a Distancia (UNED), jolla on Päiväntasaajan Guineassa kampus Biokossa. Myös Iberoamerican University Foundationilla (FUNIBER) on kampus Malabossa. 

Vuonna 2014 arvioitiin, että 95 % aikuisväestöstä ja 98 % 15–24-vuotiaista on lukutaitoisia. Luvut ovat koko Saharan eteläpuolisen Afrikan korkeimmat.

Vuodesta 2003 lähtien koulutusmenot ovat olleet arviolta 0,6 % BKT:sta ja 1,6 % valtion menoista.

## Yliopistot ja lukiot
* Päiväntasaajan Guinean kansallinen yliopisto
* Colegio Nacional Enrique Nvó Okenve

## Lähteet
Mark Auk

**Mark-Evan Anthony-Gerard Auk** (s. 18. helmikuuta 1995 Grosse Pointe Park, Michigan, Yhdysvallat) on yhdysvaltalainen jääkiekkopuolustaja.

## Ura
### Seuraura
Auk pelasi juniorina Honeybakedissa ja University Liggett High'ssa, kunnes hän siirtyi kaudeksi 2012–2013 NAHL-junioriliigan Port Huron Fighting Falconsiin, josta Auk siirtyi edelleen varaamattomana pelaajana ns. *tender-sopimuksella* USHL-junioriliigan Cedar Rapids RoughRidersiin. Kaudella 2013–2014 hän oli joukkueen tehokkain puolustaja tehoilla 10+19=29, joilla Auk jakoi liigan puolustajien pistepörssin kahdeksannen sijan kolmen muun pelaajan kanssa.

Vuodet 2014–2018 Auk kävi Michiganin teknillistä yliopistoa. Hän voitti *Junior -vuotensa* 2016–2017 ja *Senior -vuotensa* 2017–2018 päätteeksi WCHA:n mestaruuden. Jälkimmäisellä kaudella Auk oli joukkueensa toiseksi paras pistemies Jake Lucchinin jälkeen tehoilla 9+22=31 ja hän voitti myös sisäisen tehotilaston lukemalla +16. Viimeisen yliopistokautensa päätteeksi, maaliskuussa 2018 Auk siirtyi amatööritry-out -sopimuksella AHL-joukkue Iowa Wildiin. Hän pelasi siellä loppukeväänä viisi runkosarjaottelua tehden yhden maalin. Kesällä 2018  Auk osallistui Minnesota Wildin kehitysleirille.

Kaudeksi 2018–2019 Auk siirtyi 1+1-vuotisella sopimuksella SM-liigajoukkue Rauman Lukkoon. Hänen ensimmäinen kokonainen kautensa ammattilaissarjoissa toi 47 runkosarja- ja kahdessa playoff-ottelussa tehot 1+9=10.

Heinäkuussa 2019 Auk teki vuoden mittaisen sopimuksen ECHL-joukkue Toledo Walleyen kanssa. Siirtotakarajalla, maaliskuussa 2020 seura kauppasi hänet Rapid City Rushiin vaihdossa maalivahti Alex Sakellaropoulosiin. Elokuussa Auk teki seuran kanssa vuoden mittaisen jatkosopimuksen. Tammikuussa 2021 hänen sopimuksensa kuitenkin purettiin.

## Muuta
Mark Auk on Mark Sr. ja Cheryl Aukin kuopus, sillä hänellä on isosisko. Mark Jr. Auk pitää veneilystä ja golfauksesta.

## Tilastot

## Lähteet
*
*
*

### Viitteet
Luettelo Sega Mega-CD -peleistä

Tämä on luettelo Sega Mega-CD -peleistä.

__NoTOC__

## Julkaisemattomat pelit
* Citizen X
* Maximum Surge
* Sewer Shark 2
* Tempo
* Street Fighter II Arcade Edition
* Willy Beamish jatko-osa
* Ultimate Mortal Kombat 3

## Lähteet
Milnenlahden lento-onnettomuus 1945

**Milnenlahden lento-onnettomuus 1945** tapahtui 11. syyskuuta 1945, kun Australian kuninkaallisten ilmavoimien Douglas C-47A-30-DK Dakota -kuljetuskone syöksyi Milnenlahteen Papuan territoriossa (nykyisin osa Papua-Uutta-Guineaa). Lennolla oli 19 matkustajaa ja kolme miehistön jäsentä, jotka kaikki kuolivat onnettomuudessa.

Kone lähti Alotausta kello 10.15, ja muutama minuutti sen jälkeen alkoi trooppinen rankkasade. Lentäjä pyysi kello 10.21 paikannusta päästäkseen palaamaan takaisin Alotauhun, mutta koneesta ei sen jälkeen enää kuultu. Koneen arveltiin syöksyneen mereen, ja sitä etsimään lähetettiin veneitä ja lentokoneita. Ainoat jäljet koneesta löydettiin vasta seuraavana päivänä, kun kanootilla matkannut kyläpäällikkö huomasi lahden pinnalla kelluvat kaksi pelastusliiviä, pehmusteita ja öljyä. Muita koneen jäänteitä ei löydetty, vaikka löytöpaikalla räjäytettiin dynamiittia lahden pohjassa, jotta romua nousisi pintaan.

Lennolla oli matkustajina muun muassa erään Bristol Beaufort -pommikoneen koko nelihenkinen miehistö sekä Australian kuninkaallisten ilmavoimien viihderyhmä, heidän joukossaan viulisti, sellisti ja pianisti. Lennolla oli myös Australian Uuden-Guinean hallintoyksikön viranomainen mukanaan käteisenä 2&nbsp;000 puntaa (nykyrahassa puoli miljoonaa dollaria), joilla oli tarkoitus maksaa alkuasukastyöläisten palkkoja. Koneen miehistölle on pystytetty muistomerkki Bomanan hautausmaalle Port Moresbyssä.

Loppuvuodesta 2011 lahden lounaiskulmasta löytyi hylky, jota epäillään vuoden 1945 onnettomuuskoneeksi. Varmuudella konetta ei kuitenkaan ole tunnistettu.

## Lähteet
Reino Ruokolainen

**Reino Olavi Ruokolainen** (5. kesäkuuta 1929 Helsinki – 30. joulukuuta 2012) oli suomalainen sisustusarkkitehti, joka tunnetaan huonekalumuotoilijana ja monien hotellien ja matkailualan yritysten sisustusten suunnittelijana.

Reino Ruokolainen opiskeli keskikoulun jälkeen Taideteollisessa oppilaitoksessa. Hän toimi Haimi Oy:n taiteellisena johtajana vuosina 1956–1963 ja suunnitteli yritykselle paljon moderneja puuhuonekaluja. Hän perusti oman sisustusarkkitehtitoimiston vuonna 1960.

Ruokolainen suunnitteli Finnairin suihkukoneiden ulkovärityksiä ja matkustamojen sisustuksia sekä yhtiön Suomessa ja ulkomailla sijaitsevien lipputoimistojen sisustukset 1960- ja 1970-luvulla. Mannerheimintielle vuonna 1971 valmistuneen hotelli Inter-Continentalin (nyk. Scandic Continental) sisustuksen hän suunnitteli yhdessä Ilmari Tapiovaaran ja Antti Nurmesniemen kanssa ja oli vastuussa hotellihuoneiden ilmeestä. Muita Ruokolaisen sisustuksia ovat olleet Helsingin Kuparitalo (1957, Töölönkatu 4) ja Vaasan Central-hotelli (1972).

Ruokolaisen vanhemmat olivat autotarkastaja Yrjö Arvid Ruokolainen ja liikkeenharjoittaja Martta (o.s. Hykkönen). Ruokolaisen puoliso oli pedikyristi Maire Kyllikki (o.s. Lindegrén) vuodesta 1948. Ruokolainen oli Sisustusarkkitehdit ry:n johtokunnan jäsen vuodesta 1957. Hän sai kultamitalin California State Fair and Exposition näyttelyssä Yhdysvalloissa vuosina 1961 ja 1961. Ruokolaiselle myönnettiin vuonna 1993 Suomen Leijonan I luokan ritarimerkki. Ruokolainen harrasti kalastusta ja kenneltyötä.

## Lähteet

## Aiheesta muualla
*Ruokolaisen huonekaluja Artnet-sivustolla
TV4 Media

**TV4 Media AB** on ruotsalainen mediayhtiö, jonka omistaa norjalainen mediakonserni Schibsted.

Heinäkuussa 2018 Telia osti ruotsalaiselta Bonnierilta Bonnier Broadcastingin, johon kuuluivat Ruotsin TV4, C More ja suomalainen MTV. Kauppahinta oli 9,2 miljardia kruunua (888 miljoonaa euroa) käteisellä.
Kaupan jälkeen Ruotsin valtio tulee hallitsemaan yleisradioyhtiö SVT:n lisäksi maan suurinta yksityistä kanavaa. Maan poliitikot pitivät median keskittymistä valtion käsiin ongelmallisena. 

Marraskuussa 2019 kauppa sai hyväksynnän Euroopan komissiolta, ja 2. joulukuuta 2019 Bonnier Broadcasting siirtyi Telian omistukseen. Kaupan jälkeen Bonnier Broadcastingin nimi vaihtui TV4 Mediaksi.

Yhtiön osti norjalainen Schibsted 1. heinäkuuta 2025 toteutuneella kaupalla. Kaupasta helmikuussa tiedotettaessa hinnaksi kerrottiin 6,55 miljardia Ruotsin kruunua eli noin 590 miljoonaa euroa.

## Lähteet

## Aiheesta muualla
*
Kudjero Gapin lento-onnettomuus 1972

**Kudjero Gapin lento-onnettomuus 1972** tapahtui 28. elokuuta 1972, kun Australian kuninkaallisten ilmavoimien de Havilland Canada DHC-4A Caribou -kuljetuskone törmäsi huonossa säässä laakson reunajyrkänteeseen Kudjero Gapissa Papua-Uudessa-Guineassa. Lennolla oli 25 matkustajaa ja neljä miehistön jäsentä. Heistä 25 kuoli onnettomuudessa ja neljä selvisi elossa.

Lennolla kuljetettiin kadettikoululaisia sekä heidän kouluttajiaan, jotka olivat palaamassa harjoitusleiriltä. Kolmen päivän etsintöjen jälkeen viidakosta löytyi neljä kadettikoululaista, jotka olivat selvinneet onnettomuudesta ja lähteneet etsimään apua. Heidän lisäkseen onnettomuuspaikalta pelastettiin viides eloonjäänyt, joka kuitenkin kuoli myöhemmin.

## Lähteet
Hans Kalt

**Hans Kalt** (26. maaliskuuta 1924 – 2. tammikuuta 2011 Zug) oli sveitsiläinen soutaja, olympiamitalisti ja Euroopan mestari.

Kalt saavutti perämiehettömässä kaksikossa olympiahopeaa Lontoossa 1948 ja olympiapronssia Helsingissä 1952. Lontoossa hänen parinaan souti veli Josef Kalt ja Helsingissä Kurt Schmid. EM-kilpailuissa Kalt voitti kultaa vuonna 1950 ja pronssia vuonna 1951.

Kalt kuoli 86-vuotiaana 2. tammikuuta 2011.

## Lähteet
* Hans Kalt Bio, Stats, and Results Olympics at Sports-Reference.com 

### Viitteet

## Aiheesta muualla
*
Axel Voss

**Axel Voss** (s. 7. huhtikuuta 1963) on saksalainen poliitikko ja Euroopan parlamentin jäsen (MEP). Vuonna 2018 hän oli Euroopan parlamentissa seitsemättä kautta. Hän on CDU-puolueen jäsen.

Voss opiskeli vuosina 1983–1990 lakia Trierin, Münchenin, Freiburgin ja Pariisin yliopistoissa. Hän valmistui 1990 ja on erikoistunut eurooppaoikeuteen ja kansainväiseen oikeuteen. Hän työskenteli vuodesta 1994 asianajajana. Hänet valittiin Euroopan parlamenttiin vuonna 2009.

Voss on ollut Europarlamentissa yhtenä EU:n uuden tekijänoikeusdirektiivin päävalmistelijoista.

## Lähteet

## Aiheesta muualla

* 
* 
*
Dmytro Kulješov

**Dmytro Kulješov** (; s. 2. huhtikuuta 1988) on ukrainalainen karateka. Hän saavutti EM-pronssia 2017.

## Kilpaura
Kulješov otteli toukokuussa 2016 ruskeavöisenä EM-kilpailuissa Bulgariassa. Hän voitti avauskierroksella Sami Kemppaisen ja hävisi toisella kierroksella Ilias Astamiroville, joka voitti pronssia. Kulješov oli lopputuloksissa sijalla 23.

### Siirtyminen WKB-liittoon
Sittemmin joulukuussa 2016 Kulješov siirtyi Ukrainan maajoukkueen mukana WKB-liittoon ja saavutti heti pronssia Puolassa järjestetyissä WKB:n ensimmäisissä EM-kilpailuissa.

## Lähteet
Faded (Alan Walkerin kappale)

__NOTOC__
**Faded** on norjalaisen DJ-tuottaja Alan Walkerin kappale. Kappale sisältää norjalaislaulaja Iselin Solheimin esittämiä sanoja, ja se oli alun perin tarkoitus julkaista singlenä 25. marraskuuta 2015, mutta julkaisupäivää lykättiin lopulta joulukuun alkuun 2015. Kappale oli valtava menestys sen päästyä top 10 -listoille suuressa osassa niistä valtioista, missä se ylipäätään pääsi listoille, ja nousi top 10 -listan kärkeen yli kymmenessä maassa.

Kappaleelle tehty musiikkivideo oli huhtikuussa 2024 videopalvelu YouTuben 26:nneksi katsotuin yli 3,6 miljardilla katselukerrallaan.

Walker esitti kappaleen ensi kerran livenä yhdessä Isel Solheimin ja tukijoukkojen kanssa X Games Oslo 2016-tapahtumassa 27. helmikuuta 2016.

## Lähteet
Dan-Airin lento 1008

**Dan-Airin lento 1008** oli Dan-Airin kansainvälinen tilauslento Manchesterin lentoasemalta Yhdistyneessä kuningaskunnassa Teneriffan pohjoiselle lentoasemalle Kanariansaarilla. Lentoa 25. huhtikuuta 1980 operoinut Boeing 727-46 -matkustajalentokone törmäsi vuorenrinteeseen lentäjän virheen seurauksena. Koneessa olleet kahdeksan miehistön jäsentä ja 138 matkustajaa kuolivat onnettomuudessa.

## Tausta
Kone oli malliltaan Boeing 727-100/46, rekisteriltään G-BDAN ja valmistenumeroltaan 19279. Kone oli valmistunut kesäkuussa 1966, ja sen lentokelpoisuus oli todettu viimeksi helmikuussa 1980.

Koneen kapteenina toimi vuonna 1929 syntynyt Arthur John Whelan, jolla oli lentokokemusta yhteensä lähes 15&nbsp;300 tuntia, joista Boeing 727:lla 1&nbsp;912. Perämies oli vuonna 1946 syntynyt Michael John Firth, jolla oli lentokokemusta 3&nbsp;493 tuntia, joista Boeing 727:lla 618 tuntia. Koneessa oli myös lentomekaanikko, vuonna 1946 syntynyt Raymond John Carey, jolla oli lentokokemusta 3&nbsp;341 tuntia.

## Lennon kulku
Lento 1008 lähti Manchesterin lentoasemalta kello 9.22 kohti Teneriffan pohjoista lentoasemaa. Sieltä lennon piti ottaa kyytiin toiset matkustajat ja palata Manchesteriin saman päivän aikana. Koneella oli lähdön hetkellä noin 22&nbsp;600 litraa polttoainetta (49&nbsp;800 lbs). Koneesta otettiin ensimmäisen kerran yhteyttä Teneriffan pohjoisen lentoaseman lähestymislennonjohtoon kello 13.14, jossa miehistö ilmoitti koneen olevan 14 merimailin päässä lentopinnalla 110. Minuuttia myöhemmin lennonjohto käski miehistön laskeutumaan lentopinnalle 60, ja miehistö ilmoitti koneen olevan seitsemän merimailin päässä lentoasemasta.

Miehistö ilmoitti kello 13.18 juuri ohittaneensa 'TFN'-monisuuntamajakan, joskin varsinainen ohitus oli tapahtunut jo 33 sekuntia aiemmin. Lennonjohto ohjeisti miehistöä kääntymään vasemmalle suuntaan 150, kohti odotuskuviota 'FP'-radiomajakan yllä. Miehistö ilmoitti olevansa kuviossa lentopinnalla 60 alle minuutti tämän jälkeen. Lennonjohto antoi miehistölle luvan laskeutua noin 1&nbsp;500 metriin, kun toinen lentokone oli lähtenyt kyseisestä korkeudesta. Miehistö sai maanläheisyysvaroituksen noin 27 sekuntia ennen törmäystä, mutta se sammui noin 10 sekuntia myöhemmin koneen lentäessä laakson yli. Miehistö ehti ilmoittaa tästä noin kaksi sekuntia ennen kuin kone törmäsi maahan kello 13.21 ja tuhoutui täysin.

## Onnettomuuden syyt
Tutkinnan mukaan onnettomuus johtui miehistön virheistä, sillä miehistö alkoi kääntää konetta kuvioon, vaikkei sitä ollut vielä täysin määritelty. Tutkinnan mukaan koneen kapteeni oli todennäköisesti eksynyt suunnastaan, mikä johti epätarkkaan navigoimiseen. Myöskään miehistön välinen yhteistyö ei ollut riittävä.

## Lähteet
*

### Viitteet
Gallipoli (täsmennyssivu)

**Gallipoli** tarkoittaa muun muassa seuraavaa:

* Gallipoli, kaupunki Italiassa
* Gallipoli, kaupunki Turkissa
* Gallipolin niemimaa, alue Turkissa
* Gallipolin taistelu, Gallipolin niemimaalla ensimmäisessä maailmansodassa käyty taistelu
* Gallipoli, Gallipolin taistelusta kertova elokuva.
* Kalliopolis, antiikin kaupunki nykyisen kaupungin paikalla.
Joseph Ankrah

**Joseph Arthur Ankrah** (18. elokuuta 1915 – 25. marraskuuta 1992) oli ghanalainen sotilas, joka toimi maansa valtionpäämiehenä sotilasjuntan johdossa vuosina 1966–1969.

Ankrah sai sotilaskoulutuksensa siirtomaa-aikana englantilaisilta, nousi kenraalimajuriksi ja puolustusvoimien ylipäällikön varamieheksi. Hän osallistui sotatoimiin toisessa maailmansodassa ja YK:n rauhanturvaajana Kongossa. Sotilasvallankaappauksen jälkeen jo eläkkeellä ollut Ankrah kutsuttiin valtionpäämieheksi ja puolustusvoimien ylipäälliköksi. Hän joutui eroamaan lahjusskandaalin takia.

## Lähteet
C30

**C30** on tyyppimerkintä Suur-Tukholman liikenteen tilaamille 96 metrojunavaunulle. Vuonna 2013 vahvistettiin Bombardierin toimittavan MOVIA-vaunutyyppiin perustuvat metrojunat. Tilauksen arvo on noin viisi miljardia kruunua, ja vaunut valmistetaan Saksassa.

Ensimmäinen juna toimitettiin kesäkuussa 2018 ja loput vaiheittain vuoteen 2021 mennessä. Junat otettiin vuodesta 2020 alkaen käyttöön lähinnä punaisella linjalla, jonka on tarkoitus saada samalla uusi liikenteenohjausjärjestelmä. Myös sinisellä linjalla on tarkoitus käyttää jossain määrin uusia junia. Vaunuilla korvataan vanhimmat C6H-, C14- ja C15-junat. Toiseksi uusimpaan C20-junaan verrattuna junassa on vähemmän istumapaikkoja, jäähdytysilmastointi, enemmän niin sanottua monikäyttötilaa lastenvaunuille ja pyörätuoleille sekä useampi ovipari.

## Hankinta
Vaunujen hankinta viivästyi kustannusten kasvettua prosessin aikana tiukennettujen laatuvaatimusten takia. Lopulta tarjouspyyntöön saatiin vain yksi kelvollinen tarjous. Tammikuussa 2012 hankinta päätettiin teettää uudelleen uusilla laatuvaatimuksilla, muun muassa automaattimetron valmiudella. Tällä kertaa SL asetti vain vaadituista ominaisuuksista, mutta antoi vapaat kädet valmistajille niiden saavuttamiseen. Kustannuksia laski myös päätös siirtyä kolmijakoisista junista kansainvälisen standardin mukaisiin kaksijakoisiin.

Junat toimitetaan vuosina 2018–2021, ja ensimmäiset otetaan käyttöön punaisen linjan liikenteessä koeajojen jälkeen alkuvuodesta 2020. Kun kaikki vanhat junat on korvattu punaisella linjalla vuonna 2021, otetaan loput kahdeksan ylijäävää junaa käyttöön sinisellä linjalla, jolle jää kuitenkin käyttöön vanhoja junia.

Ensimmäinen juna saapui Tukholmaan 9. kesäkuuta 2018. Se vedettiin kiskoja pitkin veturilla työntämällä Tanskan läpi. Loppuvuoden ja koko vuoden 2019 junaa koeajettiin punaisella linjalla. Loppuvuodesta 2019 koeajot siirtyivät viimeiseen vaiheeseen, jossa sillä ajettiin normaalin matkustajaliikenteen seassa kuitenkaan ottamatta matkustajia kyytiin. 

Vuonna 2023 tilattiin lisäksi 20 junaa, joista 16 käytetään sinisellä linjalla, sen laajetessa Barkarbyyn, Nackaan ja Hagsätraan. Jäljelle jäävät 4 junaa korvaavat 2 C20-junaa.

## Lähteet

## Aiheesta muualla

* Nya tunnelbanetåg på Röda linjen
Manarin lento-onnettomuus 1979

**Manarin lento-onnettomuus 1979** tapahtui 23. joulukuuta 1979, kun reittilennolla Papua-Uuden-Guinean Port Moresbystä Manariin ollut Douglas Airwaysin GAF N22B Nomad syöksyi maahan Manarin lentoasemalla. Lennolla oli 14 matkustajaa ja kaksi miehistön jäsentä, ja kaikki kuolivat onnettomuudessa. Se on pahin GAF Nomadille sattunut onnettomuus.

Kone ehti Manariin laskeutuessaan jo koskettaa maata, mutta lentäjä teki sen jälkeen ylösvedon. Kone kallistui vasemmalle ja alkoi syöksyä jyrkästi alaspäin, kunnes osui lopulta kiitotien viereiseen rinteeseen.

## Lähteet